Kjell Hjertsson

Kjell Hjertsson (født 1. august 1922, død 8. februar 2013) var en svensk fotballspiller. Hjertsson, som var midtbanespiller, spilte for Malmö FF og Råå IF i Allsvenskan.

 Karriere som fotballspiller 
Hjertsson debuterte for Malmö FF i Allsvenskan 2. mai 1940 i en kamp mot Hammarby IF, 17 år gammel.«Vila i frid, Kjell Hjertsson» , av Max Wiman, blogg.sydsvenskan.se, 15. februar 2013. Besøkt 20. mai 2013  Hjertsson spilte totalt 176 kamper i Allsvenskan, de fleste for Malmö FF, men også for Råå IF tidlig på 1950-tallet. Kjell Hjertsson spilte 29. mai 1944 en kamp sammen med brødrene Arne Hjertsson og Sven Hjertsson mot AIK på Råsunda, hvor Malmö FF sikret seg første svenske mesterskap i fotball. Dette var også første og eneste gangen at alle tre brødrene spilte sammen på dette nivået.

Hjertsson tilhørte Malmö FF-generasjonen som spilte 49 kamper på rad uten tap i Allsvenskan. Sesongen 1949-1950 ble Hjertsson igjen svensk mester med Malmö FF.

Konkurransen om plassene på Malmö FFs førstelag tilspisset på denne tiden, og i 1950 forlot Hjertsson Malmö FF til fordel for Råå IF, sammen med lagkameratene Walle Ek og Gustaf Nilsson. Råå sikret seg, etter opprykk fra division II, sesongen 1950-51 sensasjonelt andreplassen i Allsvenskan. Hjertsson spilte 29 kamper og scoret tre mål for laget de to sesongene Råå IF var i Allsvenskan.Alsiö (2011), ss. 307-310

 Etter fotballkarrieren 
Kjell Hjertsson satt i Malmö FFs styre fra 1966 til 1983.«Kjell Hjertsson avliden»   , fra Malmö FFs hjemmeside, 15. februar 2013. Besøkt 20. mai 2013 

 Referanser 

 Litteratur 


 Eksterne lenker 


Kategori:Svenske fotballspillere
Kategori:Fotballspillere for Malmö FF
Kategori:Fotballspillere for Råå IF